NaiveNeuron/SloPal huggingface dataset:
Hrnčiar, Andrej, podpredseda NR SR (2017-05-18):
Končím možnosť nahlásiť sa s faktickými poznámkami. Štyri faktické poznámky. Nech sa páči, pán poslanec Sloboda.
Hrušovský, Pavol, predseda NR SR (2011-10-21):
Hlasujeme o návrhu. (Hlasovanie.) 137 prítomných, 137 za návrh. Návrh sme schválili. Panie poslankyne, páni poslanci, prerušujem rokovanie na 15 minút, aby ústavnoprávny výbor mohol prerokovať návrh ústavného zákona v druhom čítaní. Budeme pokračovať o 17.30 hod. (Prerušenie rokovania do 17.30 hod.)
Bugár, Béla, podpredseda NR SR (2011-05-24):
Pán poslanec Matejička, nech sa páči, môžete reagovať na faktické poznámky.
Maďarič, Marek, poslanec NR SR (2011-02-04):
Ďakujem, pán predseda. Vážené kolegyne, vážení kolegovia, v dôvodovej správe k návrhu zákona, ktorým sa mení tajné hlasovanie na verejné, chýba skutočné zdôvodnenie tejto zmeny. Obsahuje v podstate iba konštatovanie, že účelom návrhu je upraviť spôsob hlasovania v Národnej rade Slovenskej republiky. Oceňujem, tak trochu, že dôvodová správa neobsahuje rozprávky o transparentnosti a o tom, že volič má právo vedieť, ako hlasoval jeho poslanec. Skutočný dôvod tejto zmeny, samozrejme, priznaný koalíciou byť nemôže. Ale my si ho povedzme. Dôvodom je to, aby táto vládna koalícia mala istotu, že na dôležité posty v tomto štáte, ktoré majú byť politicky nezávislé a nestranné, si zvolí svojich politických nominantov. Ešte raz, verejná voľba je pre túto koalíciu prostriedkom na politické obsadenie a ovládnutie Generálnej prokuratúry, Rozhlasu a televízie Slovenska a v budúcnosti ďalších dôležitých inštitúcií a funkcií. Skrývať sa za potrebu transparentnosti, potrebu preukazovať sa svojim voličom by sa azda mohli vtedy, keby voľbu generálneho prokurátora nezačali práve tajnou voľbou. Až zistenie, že tajná voľba je pre nich riziková z hľadiska dosiahnutia mocenských záujmov, až to urobilo z našich takzvaných demokratov zo dňa na deň vášnivých bojovníkov za verejnú voľbu. Aj Šavel zmenený na Pavla by im mohol závidieť, ten totiž ani po svojej zázračnej premene na kresťana nezabudol, že kedysi kresťanov prenasledoval. My by sme však asi mali uveriť, že pani Radičová, pán Sulík, pán Figeľ, pán Bugár a im podriadení poslanci sa s myšlienkou na verejnú voľbu už narodili. Škoda, že si to dlhé roky nechávali pre seba. Škoda, že podaktorí kedysi dokonca obhajovali užitočnosť a dôležitosť tajnej voľby. Škoda, že niektorí sa v minulosti pohoršovali napríklad nad tým, že v niektorých stranách sa volí predseda strany verejne, čo malo byť podľa nich znakom nedemokratickosti takýchto strán. Dovoľte mi aj malú historicko-teoretickú odbočku. Otázka hlasovania v zmysle verejnosti alebo tajnosti je veľmi stará, siaha prinajmenšom do starého Grécka. A treba povedať otvorene, že nie je možné tvrdiť, že jeden spôsob je dobrý a druhý zlý, že jeden a priori znamená demokraciu a druhý nedemokraciu. Dôležité sú vždy okolnosti, za ktorých sa volí, prostredie, v ktorom sa volí, a, samozrejme, aj to, čo je predmetom voľby. Aj klasik liberálnej demokracie John Stuart Mill, ktorý viac preferoval verejnú voľbu, píše, že tajnosť hlasovania je v mnohých prípadoch príkazom a že sú prípady, keď je tajné hlasovanie lepšie ako verejné. Najsilnejší dôvod pre tajné hlasovanie, ako uvádza, je tam, kde sa vzmáha zhubná nadvláda malého počtu nad väčšinou. Neviem sa ubrániť v tejto chvíli, nejako mi rezonuje vo mne pojem Koaličná rada. (Reakcia z pléna.) Dôvod na tajnú voľbu vidí... (Prerušenie vystúpenia predsedajúcim.)
Pellegrini, Peter, predseda NR SR (2015-01-29):
Ďakujem pekne, pani podpredsedníčka. S faktickými poznámkami chce na vás reagovať deväť poslancov a poslankýň. Končím možnosť prihlásiť sa s faktickou. Posledná s faktickou je pani poslankyňa Nachtmannová. Je to tak? (Reakcia z pléna.) Ďakujem pekne. Takže ako prvý vystúpi s faktickou poznámkou pán poslanec Jánoš. Nech sa páči, máte slovo.
Vaľová, Jana, poslankyňa NR SR (2016-10-11):
Ďakujem, pán predseda. Dajte hlasovať o návrhu zákona ako o celku so stanoviskom gestorského výboru schváliť.
Blanár, Juraj, podpredseda NR SR (2022-04-29):
Pán poslanec Kubánek s faktickou poznámkou.
Jurinová, Erika, poslankyňa NR SR (2016-09-07):
Ďakujem pekne za všetky reakcie. Ja len podčiarknem, že v žiadnom prípade nechceme, aby chodili po vlakoch zelené hliadky alebo teda chlapci v zelených tričkách, ako to nazval náš kolega. Naozaj urobme všetko preto, aby sa bezpečnosť vo vlakoch zlepšila a nech štát použije nástroj, ktorý už tunak Hanka Verešová predstavila, napríklad. Oficiálny nástroj. Nie, aby si niekto naozaj uzurpoval to, že on ako osoba, súkromná osoba, dokáže ochrániť dostatok. Alebo potom vzdelávajme ľudí tak, aby sa každý zaujímal o toho, koho máme vedľa seba. Možnože v tom prípade by nebolo treba zelené hliadky, ani chlapcov v zelených tričkách, ani nejaké špeciálne hliadky po vlakoch, možno by stačilo, že by zapracovala u každého nejaká občianska statočnosť. Ale ja by som ešte raz chcela pani ministerku požiadať, keby mi dala vedieť, že či naozaj prijatím takejto novely v podstate trestného zákona dôjde k zlepšeniu, ja neviem, podávania žalôb alebo či sa budú ľahšie vyšetrovať alebo aj či bude dochádzať k odsúdeniu, k jednoduchšiemu vyhodnoteniu tých prejavov extrémistických. Naozaj, že či tá sloboda slova, o ktorej hovoril Daniel Lipšic, nebude príliš spätá. Ďakujem pekne. Spiata. Ďakujem.
Pellegrini, Peter, predseda NR SR (2015-11-13):
Prezentujme sa a hlasujme o bodoch 1 až 35 spoločne s odporúčaním gestorského výboru schváliť. (Hlasovanie.) Prítomných 122 poslancov, za hlasovalo 114 poslancov, zdržali sa 6, nehlasovali 2. Tieto body spoločnej správy sme schválili.
J. Mikuš, poslanec: (2009-12-01):
Predseda Národnej rady Slovenskej republiky svojím rozhodnutím č. 1311 z 12. októbra pridelil návrh na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde s cieľom zvýšiť počet hlasov a mieru účasti v Medzinárodnom menovom fonde a Dodatku k Dohode o Medzinárodnom menovom fonde s cieľom rozšíriť právomoci Medzinárodného menového fondu pri investovaní Výboru Národnej rady pre financie, rozpočet a menu. Predmetný návrh na vyslovenie súhlasu Národnej rady Slovenskej republiky bol prerokovaný v stanovenom termíne a k predmetnému dodatku zaujal výbor stanovisko s odporúčaním pre Národnú radu Slovenskej republiky vysloviť súhlas. Zároveň ma poveril ako spoločného spravodajcu. Pán podpredseda, otvorte rozpravu, prosím.
Bugár, Béla, podpredseda NR SR (2018-10-23):
Nech sa páči, prezentujme sa a hlasujeme. (Hlasovanie.) Prítomných 142, za 50, proti 10, zdržalo sa 82 poslancov. Návrh nebol schválený. Pristúpime k ďalšiemu hlasovaniu a prosím pána poslanca Žarnaya, aby uviedol ako spravodajca hlasovanie v prvom čítaní o návrhu poslancov Mihála a Beblavého na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov (tlač 1174). (Hlasovanie o návrhu poslancov Národnej rady Slovenskej republiky Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky a ktorým sa dopĺňajú niektoré zákony , tlač 1174.)
Bublavý, Dušan, poslanec NR SR (2010-08-06):
Pani poslankyňa Obrimčáková spomínala výstavbu multifunkčných ihrísk, ktorá prebiehala v minulosti. Myslím si, že to bol veľmi dobrý program, ktorý bol na podporu športu v celej našej Slovenskej republike, kde určite mestečká a obce, ktoré dostali dotáciu od vlády, bývalej vlády Roberta Fica, budú v dobrom spomínať. Bol by som veľmi rád, keby takéto niečo pokračovalo aj v terajšej vláde. Ďakujem za pozornosť.
Mihalik, Marcel, poslanec NR SR (2021-03-31):
Pán predsedajúci, dajte hlasovať o návrhu zákona ako celku.
Hladký, Pavol, poslanec NR SR (2010-07-08):
Sľubujem. (Potlesk.)
Laurenčík, Milan, podpredseda NR SR (2020-11-03):
Ďakujem. Chce sa vyjadriť k rozprave pani spravodajkyňa? Nie. Preto prerušujem rokovanie o tomto bode programu. Vážené panie poslankyne, vážení páni poslanci, mali by sme pokračovať prvým čítaním o návrhu poslancov Jany Vaľovej, Roberta Fica, Ladislava Kamenického, Viliama Záhorčáka a Richarda Takáča na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov. Keďže pani navrhovateľka Jana Vaľová je momentálne, teda momentálne čaká na výsledky testov, požiadala, že či všeobecným súhlasom vieme tento bod presunúť na koniec schôdze. Preto sa vás pýtam (súhlasná reakcia pléna), ďakujem veľmi pekne. Presunuli sme tento bod. Ďalším bodom programu by malo byť prvé čítanie poslancov, ktorí boli vykázaní zo sály, takže tento bod, tlač 252, musíme preskočiť. Takisto je bod pod tlačou 253, takisto poslanci, ktorí tu nemôžu byť. (Reakcia z pléna.) To znamená to, že pôjdu na koniec schôdze alebo teda zajtra, no na koniec schôdze v podstate. Ďalší bod je znova tlač 254 od poslancov, ktorí tu nemôžu byť, a teda pokračujeme prvým čítaním o návrhu poslancov Jána Ferenčáka, Jána Blcháča a Matúša Šutaja Eštoka na vydanie zákona, ktorým sa mení a dopĺňa zákon č. 460/2019 Z. z., ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 250, návrh na jeho pridelenie na prerokovanie výborom je v rozhodnutí č. 244. Dávam slovo pánovi poslancovi Jánovi Ferenčákovi, aby návrh zákona uviedol. Pán poslanec, nech sa páči, máte slovo. (Rokovanie o návrhu poslancov Národnej rady Slovenskej republiky Jána Ferenčáka, Jána Blcháča a Matúša Šutaja Eštoka na vydanie zákona, ktorým sa mení a dopĺňa zákon č. 460/2019 Z. z., ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 250.)
Grendel, Gábor, podpredseda NR SR (2021-12-07):
Pán poslanec, bohužiaľ, čas vám vypršal. Môžte potom ešte...
B. Bugár, podpredseda NR SR: (2006-02-02):
Nech sa páči, ako jediný pán poslanec Jarjabek, máte slovo.
Šimečka, Michal, podpredseda NR SR (2023-12-19):
Poprosím vás všetkých!
Bugár, Béla, podpredseda NR SR (2017-11-30):
Do rozpravy sa hlási pán navrhovateľ, nech sa páči, podľa rokovacieho poriadku má právo.
Petrák, Ľubomír, poslanec NR SR (2015-06-30):
Takže teraz, ako som uviedol v predchádzajúcom vstupe, prosím, dajte hlasovať o prerokovaní návrhu na prerokovanie návrhu zákona v treťom čítaní ihneď.
Hort, Milan, podpredseda NR SR (2011-10-19):
Pani poslankyňa Tomanová.
Fronc, Martin, poslanec NR SR (2012-06-21):
Ďakujem pekne, pani predsedajúca. Pán kolega Sulík, pozorne som počúval, čo ste hovorili. Musím povedať, že mnohé fakty o chorom stave financií eurozóny sú vecné, tie prívlastky, k tým sa nebudem vyjadrovať. Ale to podstatné, čo vidím, naozaj, vy nedávate návrh na riešenie. Ako, áno, beriem tak, že nech Grécko zbankrotuje, potom prípadne Španielsko zbankrotuje, trh to vyrieši, zbankrotuje celá eurozóna. Tie následky asi si nikto nevie dobre predstaviť, aké by boli. Ale, a to podstatné, čo ste na záver povedali, že keď sú dve alternatívy, že jedna je legitímna – buď prijať alebo odmietnuť, akosi nemusíte dať riešenie. No, keď ste použili príklad, ja nerád, ale tiež siahnem po príklade. Viete, ste na potápajúcej sa lodi a máte dve alternatívy: skočiť do záchranného člnu alebo neskočiť do záchranného člnu. A môžete povedať, neskočíme do toho záchranného člnu, ale tá loď sa bude s vami tak či tak ďalej potápať. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2017-10-10):
Ďakujem pekne, pán spravodajca. Otváram všeobecnú rozpravu. Písomne sa do rozpravy prihlásil jeden pán poslanec. Pán poslanec Dostál, nech sa páči.
B. Bugár, podpredseda NR SR: (2004-06-30):
(Hlasovanie.) Prítomných 124 poslancov, za návrh 109, proti 1, zdržalo sa 13 poslancov, 1 nehlasoval. Konštatujem, že aj tento návrh poslancov sme schválili. Preto pristúpime k hlasovaniu o návrhu poslanca Národnej rady Slovenskej republiky Róberta Madeja na vydanie zákona o náhradnom výživnom, tlač 674. Pani poslankyňa Sárközy, nech sa páči, ako spravodajkyňa, môžeme pristúpiť k hlasovaniu. Procedurálny návrh pán poslanec Madej.
Verešová, Anna, poslankyňa NR SR (2017-09-11):
Ďakujem. Je to tak, že agenda zosúladenia rodiny a práce je na Slovensku silno zameraná iba na zvýhodňovanie starostlivosti v jasliach pre deti do troch rokov, alebo v škôlke. Často hovorím aj ministrovi Richterovi o tom, že záujem je tu skôr, aby boli vyčerpané a čerpané eurofondy, ale nie skutočná pomoc ženám-matkám, pretože najväčší problém majú rodičia na Slovensku v čase, keď deti im dosiahnu tri roky, a oni by mali nastúpiť do práce, pretože môžu o toto zamestnanie predsa tie ženy prísť. Aj dnes bolo predstavené, že zase sa idú budovať nejaké budovy a bude viac miest, som za to, vítam a som ešte aj, pani predkladateľka kolegyňa hovorila o tom, že je to stále nedostatok, to je všetko dobré. Ale je treba si uvedomiť, že barcelonské ciele hovoria o povinnosti štátu vytvárať podporu aj pre deti do šesť rokov, nielen do troch rokov. A toto sa úplne zanedbáva. Obávam sa, že, alebo obávam sa, som presvedčená, že ide iba o čerpanie eurofondov a nie o skutočnú pomoc. A tiež sa obávam, že v podstate po ukončení možnosti čerpania eurofondov by, táto vláda zabudne na to, že má aj povinnosti voči rodičom s deťmi.
Grendel, Gábor, podpredseda NR SR (2021-04-30):
Pán poslanec Peter Pollák.
Bublavý, Dušan, poslanec NR SR (2017-03-21):
Teraz budeme hlasovať o pozmeňujúcom a doplňujúcom návrhu Ústavnoprávneho výboru Národnej rady Slovenskej republiky s odporúčaním gestorského výboru schváliť.
M. Hort, podpredseda NR SR: (2009-12-02):
Chcem vám na úvod zaželať všetkým pekný deň tým tu prítomným, ale aj tým, čo prídu, dúfam. O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Peter Dubravay, ďalej, pán poslanec Jozef Líška, Ľuboš Micheľ, František Mikloško a Ján Slota. V súlade so schváleným programom budeme teraz rokovať v druhom čítaní o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov . Vládny návrh zákona je uverejnený ako tlač 1257 a spoločnú správu výborov máte ako tlač 1257a. Prosím pani podpredsedníčku vlády a ministerku spravodlivosti Slovenskej republiky pani Vierku Petríkovú, aby vládny návrh zákona odôvodnila. Nech sa páči.
Plavčan, Peter, minister školstva, vedy, výskumu a športu SR (2016-04-28):
Ďakujem za slovo. Ak dovolíte, ja spojím otázku 14 a 15, pretože sú približne rovnaké a v zásade ten obsah by bol rovnaký. Idem rovno k faktom. V úzkom vedení úradu sme si pred 2-3 dňami odsúhlasili plán, ako sprocesovať to, čo som už uviedol vo výbore aj v Národnej rade k postupu reformy výchovy a vzdelávania v Slovenskej republike. Takisto som mal konzultáciu, myslím, pred dvoma, včera to bolo alebo predvčerom, so školskými odbormi k tejto oblasti, pretože tam nechcem spájať dve zložky. Jedna je reforma a druhá je požiadavky, deklarácie a takisto školských odborov. Ale prerokovali sme okrajovo aj záležitosť reformy výchovy a vzdelávania. Viac sme sa zaoberali otázkou deklarácie, plnenia požiadaviek školských odborov a ostatných iniciatív a združení, ktorí sú tam podpísaní. A dospeli sme k akejsi zhode, že ministerstvo do 16. mája, lebo som viackrát deklaroval, že do mesiaca predložím zoznam úloh, ktoré je možné splniť už v tomto roku. Takže do 16. mája skupina odborníkov, ktorú som zriadil pred niekoľkými dňami, pripravuje dokument, ktorý by mal obsahovať skupinu úloh, ktorú je možné z programového vyhlásenia vlády, vlády splniť už v tomto roku. Ďalej na 19. mája som zvolal dva okrúhle stoly. Jeden sa bude týkať regionálneho školstva, druhý sa bude týkať vysokého školstva, kde budú prizvaní všetci tí, ktorí sa podieľali na príprave programového vyhlásenia vlády. To znamená, všetci tí, ktorí boli pri tých tuším ôsmich okrúhlych stoloch, takmer tri desiatky, školské odbory, združenia a iniciatívy a opripomienkujeme tento dokument. Potom som takisto chcel, tak ako som povedal vo výbore pre vzdelanie, predložiť tento dokument aj výboru, prípadne vyzvať výbor, aby jednotlivé politické strany nominovali svojich zástupcov, aby sme si prerokovali tento dokument, a následne príde, samozrejme, k plneniu tohto dokumentu. Tak ako som deklaroval, bude verejne prístupný a, a takisto ku každej tej úlohe, ktorá bude, budú vyzvaní pri tých okrúhlych stoloch, stoloch zástupcovia jednotlivých iniciatív, združení a školských odborov, aby, ak majú záujem, sa podieľali na plnení týchto úloh, a budeme to jednoducho odpočtovať do konca roka. Takže takto sme sa, takto som informoval aj školské odbory a, a takisto aj v pondelok sa uskutoční moje stretnutie so, so zástupcami Iniciatívy slovenských učiteľov. Viem, že sa mi ohlásili, takže takisto by som ich podrobnejšie informoval o tomto zámere tak ako vás aj v priebehu pondelka na tomto stretnutí. Ďakujem za pozornosť.
Vašečka, Richard, poslanec NR SR (2023-05-03):
Ďakujem, pán predseda. Chcem avizovať a poprosiť o nápravu... (Prerušenie vystúpenia predsedajúcim pre ruch v sále.)
Jurinová, Erika, podpredsedníčka NR SR (2014-12-02):
Pán poslanec Zajac.
V. Veteška, podpredseda NR SR: (2005-03-17):
M. Maxon, poslanec: V časti C výbor Národnej rady pre pôdohospodárstvo žiada ministra pôdohospodárstva pri ďalšom postupe prác dôsledne rešpektovať Programové vyhlásenie vlády Slovenskej republiky, osobitne pri ochrane a zveľaďovaní lesa a presnejšom vymedzení podmienok fungovania trhu s drevom. A po druhé priebežne žiada informovať Výbor Národnej rady Slovenskej republiky pre pôdohospodárstvo o postupe prác na transformácii štátneho podniku Lesy Slovenskej republiky. Vážené panie poslankyne, vážení páni poslanci, vo väzbe na toto uznesenie Výboru Národnej rady Slovenskej republiky pre pôdohospodárstvo sme predložili aj návrh uznesenia Národnej rady Slovenskej republiky k Projektu transformácie štátneho podniku Lesy Slovenskej republiky. Tento návrh uznesenia je identický s tým návrhom, ktorý prijal Výbor Národnej rady Slovenskej republiky. Len z hľadiska rokovacieho poriadku a procedurálneho postupu to, čo žiadame ako výbor ministra pôdohospodárstva, tak to formulujeme v návrhu uznesenia Národnej rady ako požiadavku voči vláde Slovenskej republiky. Dámy a páni, dovoľte mi, aby som vás požiadal o podporu tohto návrhu uznesenia, ktorý máte v písomnej podobe vo svojich laviciach. Ďakujem pekne.
B. Bugár, podpredseda NR SR: (2006-04-20):
(Hlasovanie.) Prítomných je 130 poslancov, za 121, proti 1, zdržali sa 8. Konštatujem, že návrh sme schválili. Prosím teraz pána poslanca Stanislava Škodu, aby uviedol hlasovanie k návrhu na vyslovenie súhlasu Národnej rady Slovenskej republiky so Zmenou článku 8 Medzinárodného dohovoru o odstránení všetkých foriem rasovej diskriminácie (tlač 1544). S. Škoda, poslanec: Vážený pán predsedajúci, vážené kolegyne, kolegovia, keďže v rozprave nevystúpil žiadny poslanec ani žiadna poslankyňa, dajte, pán podpredseda, ďalej hlasovať o tom, že Národná rada súhlasí so Zmenou článku 8 Medzinárodného dohovoru o odstránení všetkých foriem rasovej diskriminácie a rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Dajte, prosím, hlasovať.
Suja, Miroslav, poslanec NR SR (2022-02-22):
Ďakujem za slovo, pán predsedajúci. Súhlasím s tebou, pán kolega Jarjabek, že nám vládnu primitívi. Áno, to vidíme z toho, čo robia a čo tu dokazujú a ako to tu všetko vypadá. Bohužiaľ, títo primitívi a nevzdelanci majú podporu, ako si povedal, 95 poslancov koalície, čím v podstate aj oni klesli na úroveň týmto primitívom a nevzdelancom, ktorí nám vládnu. Ale vyčítať im to a čakať niečo od žiakovcov z SaS alebo od pročkovcov z OĽANO, že oni to pochopia, tie dôkazy, ktoré proti Mikulcovi sú, že tu existuje organizovaná skupina vyšetrovateľov, ktorú vedie minister Mikulec, ako ja si myslím, že toto je úplne zbytočné. Tak ako ich vidíš, že sú v sále možno traja-štyria, tak keď tu bude hlasovanie, tak ich bude dostatok a pekne oni toho podvodníka Mikulca podržia. Ako si sami povedali, sami sebe, všetko si musíme odpustiť, nech sa stane, čo sa stane. Presne v mene tohto hesla všetko si musíme odpustiť. Tak nečakajme, že sa niečo zmení. Dúfam, že si to ľudia všimnú a budú počúvať tieto prepisy, že čo sa tu vlastne deje. Lebo to, vážení kolegovia z koalície, to, čo vykrikujete, že tu bolo v minulosti, je oproti tomu, čo je tu teraz, slabý odvar, slabý čajový odvar. Nevracajte sa, prosím vás, do minulosti, lebo tým len zhadzujete sami seba. Sklonené hlavy, pohľady do neznáma, to je jediné, to je jediné, čo viete teraz. Ale postaviť sa a povedať, tak už dosť, vážená vláda, za toto nám ľudia nedávali... (Prerušenie vystúpenia časomerom.)
Kuffa, Štefan, poslanec NR SR (2022-09-28):
Pán predsedajúci, keď si už to zavŕšil, koniec tejto schôdzi, tak nebudem už reagovať, nebudem hovoriť nič, hej. Chcel som ešte, aktu... keď to bolo aktuálne, keď si schôdzu neukončil, chcel som ešte reagovať tuná, ale keď si ukončil... (Reakcia z pléna.) Tak... tak nebudem už dávať žiaden procedurálny návrh, hej.
Muránsky, Peter, poslanec NR SR (2011-09-14):
Ďakujem, pán predseda. Národná rada Slovenskej republiky uznesením č. 514 z 30. júna 2011 pridelila vládny návrh zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní, na prerokovanie to bolo dané týmto výborom: ústavnoprávnemu výboru, výboru pre hospodárstvo, výstavbu a dopravu a výboru pre pôdohospodárstvo a životné prostredie. Za gestorský výbor bol určený výbor pre pôdohospodárstvo a životné prostredie. Výbory prerokovali predmetný návrh zákona. Výbory Národnej rady Slovenskej republiky, ktorým bol vládny návrh zákona pridelený, zaujali takéto stanoviská: Ústavnoprávny výbor neprijal platné uznesenie. Výbor pre hospodárstvo, výstavbu a dopravu uznesením č. 184 z 25. augusta 2011 s vládnym návrhom zákona súhlasil a odporučil ho schváliť s pripomienkami. A rovnako výbor pre pôdohospodárstvo a životné prostredie uznesením č. 111 z 13. septembra 2011 s vládnym návrhom zákona súhlasil a odporučil ho Národnej rade schváliť s pripomienkami. Pán predseda, môžeme otvoriť rozpravu k tomuto zákonu. A po rozprave, potom budem uvádzať návrhy na hlasovanie. Ďakujem.
Ňarjaš, Erik, poslanec NR SR (2020-11-24):
Pán predsedajúci, o bodoch spoločnej správy č. 16 a 17 nemôžeme hlasovať, nakoľko sme schválili bod 18 zo spoločnej správy. Pán predsedajúci, dajte preto hlasovať o tom, že prerokovaný návrh zákona prerokujeme v treťom čítaní ihneď.
Pročko, Jozef, poslanec NR SR (2024-01-16):
Ďakujem. Navrhujem, aby Národná rada Slovenskej republiky odsúdila správanie poslanca Blahu, ktorý mi ako predsedajúci obmedzil moje práva poslanca vystúpiť v rozprave a zasahoval do môjho vystúpenia. Odôvodnenie: Rokovací poriadok jasne hovorí, že poslanec má právo vystúpiť a na záver prednesie, prípadne, prípadne nemusí predniesť pozmeňovací návrh technicko-legislatívneho charakteru. Ja som neurobil nič zlého, len som vystúpil, vystupoval som k zákonu, ktorý vrátila pani prezidentka. Pán Blaha mi neustále skákal do rečí, neustále obmedzoval moje poslanecké práva. Toto pán Blaha robí stále. Človek, ktorý miluje diktátorov a vrahov.
Beblavý, Miroslav, poslanec NR SR (2015-03-11):
Ďakujem pekne. Ja si myslím, že stratou pamäti netrpí opozícia, ale SMER trpí tým, že po tom, čo na konci tohto volebného obdobia bude vládnuť 8 rokov z ostatných desiatich, sa nemá veľmi čím pochváliť. A keď sa nemáte po ôsmich rokoch z  desiatich čím pochváliť, tak vracať sa k časom, ktoré, keď ešte ani môj syn, ktorý už je, v tejto chvíli končí prvý stupeň základnej školy, už ešte ani nebol na svete, je skôr dôkazom toho, že naozaj sa nemáte čím pochváliť. Ani v tejto rozprave to nezaznelo, ani, to málokedy počujeme, no lebo nie je čím. Lebo ste naozaj za prvej Ficovej vlády prijali marketingový zákon o odbornom vzdelávaní, kde ste sa chválili, že spraví to, čo sa dnes chválite, že spravíte znovu tým istým zákonom, a znovu len prebaľujete staré veci novým ministrom, novou tvárou, novým názvom, pod rovnakým obsahom a nie ste či už ochotní alebo schopní ísť do zmien, ktoré by naozaj zmenili naše odborné školstvo k lepšiemu. A nielen to. Ak po tom, čo 8 z ostatných desiatich rokov ste vládli, vyzerá zdravotníctvo, tak ako vyzerá, nezamestnanosť vyzerá, tak ako vyzerá, priemerné mzdy vyzerajú, tak ako vyzerajú, tak môžete nadávať na Dzurindu, aj pána Čarnogurského, aj pána Moravčíka a ja neviem koho všetkého, nájdite si koho chcete, ale obávam sa, že občanov to už vôbec nebude zaujímať 5. marca 2016, lebo 8 z posledných desiatich rokov ste to riadili vy a doriadili ste to do toho dnešného stavu, ktorý viete meniť už len marketingovo, lebo nemáte ani intelektuálnu silu, ani energiu to zmeniť naozaj.
Stredák, Anton, poslanec NR SR (2024-02-06):
Ďakujem pekne za slovo, pán predsedajúci. Pán kolega, v tvojom vystúpení ma zaujali tri veci, na ktoré si poukázal. Prvá, kde tvrdíš, že ten, kto pozorne čítal túto novelu zákona, nemôže uvádzať, že ide chrániť zločincov, ibaže by mal veľmi nízke právne vedomosti, nakoľko v novele Trestného zákona sa uvádza, že žiadny trestný čin nemôže zostať nepotrestaný. Po druhé, že je klamstvo, ak na Slovensku na základe tejto novej novely Trestného zákona sa podstatne znížia tresty, keďže sa to veľmi ľahko dá vyvrátiť tým, že v prípade trestných činov proti životu a zdraviu alebo proti slobode a ľudskej dôstojnosti sa nič zásadné nemení. Po tretie si spomenul, že pokiaľ ide o zrušenie Úradu špeciálnej prokuratúry, tak táto inštitúcia sa ukázala ako politický nástroj proti vtedajšej opozícii, kde osoba špeciálneho prokurátora priniesla do tejto inštitúcie politickú pomstu, krivenie a celkové zneužitie trestného práva, včetne prokurátorov, ktorých si menoval. Na záver si presne skonštatoval, že my poslanci sme zákonodarná moc a jedine súdna moc, teda jedine samotní sudcovia môžu po zhodnotení skutku uložiť trest. Ďakujem pekne za pozornosť.
Kotleba, Marek, poslanec NR SR (2023-02-07):
Ďakujem za slovo. Pán Potocký, ďakujem za štatistiku a tu aj vidno, že jednoducho ľudia na to nemajú. Je veľký rozdiel, aká priemerná mzda je napríklad v Bratislave, kde si možno kúpi nejaký hybrid, ktorý má výkon možno 140 kW, ale je nemožné, aby si niekto pracujúci napríklad vo Veľkom Krtíši takéto vozidlo kúpil. Čiže opäť, kúpi si len staršie vozidlo, ktoré bude mať možno podobný výkon, lenže bude mať 10 rokov a koeficient bude taký, že bude platiť oveľa väčší poplatok ako ten v Bratislave, čo má oveľa vyššiu mzdu. Čiže na tomto treba popracovať. Pán Svrček, ja budem rád, keď si k tomu sadneme a spolu na niečo prídeme a dáme hlavy dokopy, pretože odvtedy, ako sa zaviedol ten prvotný poplatok, ktorý bol naviazaný na počet rokov, tak mne je úplne jasné, že žiadne ministerstvo si takýto poplatok nezrušilo, pretože tie poplatky boli vysoké a každé jedno ministerstvo malo alebo teda tá vláda, ktorá vtedy vládla, a ten zákon fungoval, tak z toho získavala peniaze. Pán Schlosár, ďakujem, musíme na tom popracovať a ešte by som chcel aj všetkým povedať, že keď to funguje naozaj v Českej republike, dlhodobo, je to tam jednoduché, jednoduchý systém, tak takýto systém skúsme zaviesť aj na Slovensku, pretože tieto motanice na tých dopravných inšpektorátoch, tie tabuľky, to zaťažuje nielen tých ľudí, ktorí tam prídu tie vozidlá si prihlásiť, ale aj tých samotných pracovníkov na dopravných inšpektorátoch, pretože s tým majú strašné naťahovačky, každé jedno auto ma iný koeficient a je to, je to strašná komplikácia a dôležitá vec je, na ktoré musím ešte popracovať, keď už toto máme otvorené, aby sme dokázali konečne prísť na spôsob, ako sa vozidlá zo Slovenska aj dajú vyviezť, pretože v dnešnej dobe je to takmer nereálne. Ďakujem.
P. Hrušovský, predseda NR SR: (2004-05-27):
správe o bezpečnostnej situácii v Slovenskej republike za rok 2003 (tlač 632). Prosím pána poslanca Jozefa Šimka a zároveň ho vyzývam, aby z poverenia výboru pre obranu a bezpečnosť k predloženej správe o stave o bezpečnostnej situácii predložil Národnej rade Slovenskej republiky návrh uznesenia k prerokúvanej správe. Nech sa páči, pán poslanec Šimko.
Chmel, Rudolf, podpredseda vlády SR pre ľudské práva a menšiny (2011-04-01):
Ďakujem pekne... (Prerušenie vystúpenia predsedajúcim.)
Sulík, Richard, predseda NR SR (2011-03-24):
Ďakujem. Otváram rozpravu. Do rozpravy som dostal jednu písomnú prihlášku, za klub SaS, a to pána poslanca Chrena. Nech sa páči.
Čaučík, Marián, poslanec NR SR (2023-12-19):
Ďakujem pekne, pani poslankyňa Stohlová. Ako váš kolega z výboru pre poľnohospodárstvo a životné prostredie oceňujem, že ste poukázali pri tomto návrhu aj na rozvoj prírodného turizmu a jej prepojenie so zvýšeným záujmom o ochranu životného prostredia celosvetovo. Poukázali ste na to, že príjmy z turizmu môžu byť veľmi dôležité aj v národných parkoch a chránených územiach Slovenskej republiky. Podľa vládneho zámeru podpora cestovného ruchu je úzko previazaná s rozvojom regiónov Slovenskej republiky, čím dôjde k vyrovnávaniu regionálnych rozdielov v rámci Slovenska udržaním existujúcich, ako aj tvorbou nových pracovných miest, čím sa zvýši konkurencieschopnosť Slovenska a jeho jednotlivých regiónov. Na toto a na tvorbu nových pracovných miest a dobré fungovanie života v regiónoch nepochybne bude mať vplyv aj rozvoj národných parkov a chránených oblastí na Slovensku. V minulom období nám tu chýbala skutočná koncepcia rozvoja národných parkov a máme sa aj kde inšpirovať, sú dobré príklady zo zahraničia, z Bavorska, z Talianska, z Islandu, či z Českej republiky. Aj preto by som chcel apelovať: nerokujme v noci, prerušme túto rozpravu a prerokujme rozpočet. Oddeľme od tohto zákona problematické prílepky a nech sa ministerstvo športu a cestovného ruchu dobre pripraví aj v prepojení na dôležité súvisiace témy, ako je aj táto téma rozvoj prírodného turizmu na Slovensku. Nové ministerstvo môže vzniknúť aj od 1. marca alebo od 1. apríla. Pripravme ho dobre.
Dostál, Ondrej, poslanec NR SR (2024-06-12):
Pani poslankyňa Kalmárová, vo vzťahu k tej českej právnej úprave, myslím, že to vaše záverečné zhrnutie, že nedokázali správne prebrať právnu úpravu z Českej republiky, ako celkom nesedí, lebo to ste aj v samotnom svojom príspevku konštatovali, že to asi nebolo, že by to nedokázali, oni si jednoducho vybrali z tej českej právnej úpravy akurát to, čo sa im hodilo, to, čo smeruje k možnosti obmedzovať prístup k informáciám. Nemyslím si teda, že by to bolo nejaké zlyhanie, oni to urobili úplne vedome. Veľmi správne ste teda poukázali na to, že nijako tento, tento návrh nerieši šikanózne žiadosti, rieši niečo iné a aj to rieši spôsobom, ktorý je, ktorý je gumený. A ja som sa pýtal, a teda naozaj to nie je jasné, že čo sú to tie účelne vynaložené náklady a čo je to to mimoriadne rozsiahle vyhľadávanie informácií. Ja by som si to chcel aj nejako predstaviť, lebo rozumiem, že keď niekto má nakopírovať 2-tisíc strán, tak je to komplikované, ale čo je to mimoriadne náročné, alebo mimoriadne rozsiahle vyhľadávanie informácií? Že čo to v praxi, v praxi znamená? Že niekto sa hrabe v spisoch a snaží sa nájsť spis, o ktorom nevie, kde sa nachádza? Ja by som naozaj rád poznal odpoveď, že čo si predkladatelia predstavujú pod touto formuláciou, ale začínam mať taký trošku pocit déja vu, keď sme tu diskutovali dni a dni o novele Trestného zákona, že my sme niečo hovorili, na niečo sa pýtali a nedostali sme žiadnu odpoveď. A naozaj nostalgicky spomínam na tie poslanecké návrhy pána poslanca Michelka, ktorý aspoň občas na nás zareagoval a odpovedal.
Hatráková, Katarína, poslankyňa NR SR (2023-03-15):
Ďakujem. Pán predsedajúci, dajte, prosím, hlasovať o návrhu zákona ako o celku bez odporúčania gestorského výboru.
P. Hrušovský, predseda NR SR: (2005-11-09):
(Hlasovanie.) 134 prítomných, 131 za, 2 sa zdržali, 1 nehlasoval. Schválili sme návrh.
Blaha, Ľuboš, podpredseda NR SR (2024-01-23):
Na faktické poznámky bude reagovať pán poslanec František Majerský. Nech sa páči.
Pellegrini, Peter, podpredseda vlády SR pre investície a informatizáciu (2017-12-05):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, vláda Slovenskej republiky ma poverila uviesť uvedený vládny návrh zákona. Cieľom predloženého vládneho návrhu zákona je predovšetkým rozšírenie pôsobnosti zákona o podpore najmenej rozvinutých okresov na ďalšie zaostávajúce okresy Slovenskej republiky, v ktorých sa tak umožní koncentrácia nástrojov, opatrení a peňažných zdrojov na akceleráciu hospodárskeho a sociálneho rozvoja a zvyšovania zamestnanosti za účelom odstraňovania regionálnych rozdielov, zvýšenia konkurencieschopnosti týchto regiónov a zlepšenia kvality životy v nich. Za týmto účelom sa navrhuje zmena pre zápis okresu do zoznamu najmenej rozvinutých okresov, do ktorého sa podľa navrhovanej úpravy zapíše okres, v ktorom miera evidovanej nezamestnanosti vypočítaná z disponibilného počtu uchádzačov o zamestnanie, ktorý vykazuje úrad ústredia práce, sociálnych vecí a rodiny, bola vyššia ako 1,5-násobok priemernej miery evidovanej nezamestnanosti v Slovenskej republike, pričom rozhodujúce obdobie pre výpočet zostáva zachované. Návrhom zákona sa ustanovujú aj ročné priority akčného plánu, na základe ktorých sa má zefektívniť a zjednodušiť realizácia cieľov akčného plánu v príslušnom kalendárnom roku. Vládnym návrhom zákona sa ďalej rozširuje okruh prijímateľov podpory v najmenej rozvinutom okrese o fyzické osoby podnikateľov, upravuje sa pôsobnosť Úradu vlády Slovenskej republiky, ako aj okresných úradov v sídle menej rozvinutých okresov. Novým spôsobom sa upravuje aj Rada pre rozvoj menej rozvinutých okresov, v rámci ktorej sa vytvoria výbory pre každý najmenej rozvinutý okres. Navrhuje sa aj zmena podmienok poskytnutie regionálneho príspevku. Vážený pán predseda, vážené pani poslankyne, vážení páni poslanci, dovoľujem si ja vás požiadať o podporu tohto návrhu zákona v prvom čítaní. Ďakujem veľmi pekne.
Čepček, Martin, poslanec NR SR (2022-10-06):
Ďakujem pekne. Ja viem, že, pani ministerka, nemôžte mi odpovedať, lebo nie ste v tomto rezorte doma, ale ja sa obávam jednej veci. V Nitre ešte stále funguje tzv. lobistická skupina a obávam sa práve o budovu Agroinštitútu, ktorá by mohla padnúť do rúk niektorým podnikateľom, resp. lobistickým skupinám. A je to výhodná budova v centre mesta, tak práve preto bola otázka, že kvôli čomu sa tie dve inštitúcie zlučujú, lebo tým pádom bude jedna z budov navyše. Ďakujem.
P. Paška, predseda NR SR: (2008-05-21):
Kolegyne, kolegovia, poprosím vás, po krátkej prestávke budeme pokračovať. Vyhlasujem rozpravu v treťom čítaní za skončenú a budeme teraz hlasovať, pán spravodajca.
Baláž, Radovan, poslanec NR SR (2018-12-13):
Ďakujem pekne za slovo. Pán kolega Dostál, ako fakt neviem, kde začať pri tom vašom vystúpení, ktoré ste mali. Škoda, že nás trošku nepočúvate viacej a stále si idete to svoje, ktoré ste si pripravili, a nemáte tú akcieschopnosť reagovať na zmenu situácie. Existujú dve stavovské organizácie, tak ako tu už bolo spomenuté: Zväz obchodu Slovenska a Slovenská aliancia moderného obchodu. To stanovisko Zväzu obchodu Slovenska bolo jasne zadefinované už minulý týždeň a bolo v ňom deklarované, že takto nastavený zákon a prijatý pozmeňujúci návrh, ktorý bol minulý týždeň predložený, nebude mať za následok zvyšovanie cien potravín a nebude mať za následok zatváranie predajní. To, čo stále tu spomínate, že hrozí zvyšovanie cien, zástupcovia zväzu obchodníkov vám to vyvrátili. Taktiež ste asi opomenuli, dokonca bol aj zverejnený článok s jedným obchodným analytikom, ktorý priamo na otázku, či dôjde k zvyšovaniu cien, odpovedal, teraz budem citovať: „Nie, reťaze nebudú mať drahšie potraviny. Tie spoločnosti počkajú a ceny potravín nezvýšia. Budú sledovať konkurenciu na trhu.“ A to práve sme chceli dosiahnuť týmto zákonom, aby trh určoval tú cenu. A aj obchodný analytik povedal, že zvyšovanie cien ne-bu-de. Takže, pán Dostál, tak. Potom ste sa sťažovali na to, že zákon má stanovené nejaké arbitrážne hranice. Každý zákon má stanovenú nejakú limitu, do ktorého platí a od ktorého neplatí. Čiže neviem si dosť dobre predstaviť v praxi, akým spôsobom by fungoval právny prevod na Slovensku, keby neboli stanovené arbitrážne hranice. A posledná vec. Skúste mi vysvetliť, kde v tom zákone sa píše, že my diskriminujeme niekoho podľa sídla spoločnosti v štáte? Povedzte mi konkrétne, kde to v tom zákone je. Ďakujem.
Hlina, Alojz, poslanec NR SR (2015-12-21):
K tej akcii na Námestí SNP, tam sa podarilo zorganizovať to, že myslím, že desať, ak nie viac nejakých občianskych združení, ale aj jednotlivcov sa pripojilo k tej výzve za Pečniansky les. Dramaturgia bola, nehovorím, že mimo mojej moci, ale nebola teda tvorená konsenzom. Nevylučujem, že možno niekto spieva lepšie. Ja sa teším tomu, že tam prišlo skoro 500 ľudí, vážení. Ja sa teším tomu, že v tejto smutnej krajine plnej krčmových hrdinov vie ešte kvôli niečomu prísť 500 ľudí na Námestie SNP. Vážení smeráci, vy keď zvoláte 500 ľudí na Námestie SNP, ak si ich nepozvážate, tak vám tam nepríde nikto, lebo sa bude hanbiť, aby ich tam niekto videl. Vy ich potrebujete len v uzavretých priestoroch, lebo v tom kulturáku sa nehanbia. Zavolajte si, spravte, vyzvite výzvu. Postavte na Námestie SNP 500 ľudí a nebudem kandidovať, prosím vás, dobre? Zvolajte si 500 ľudí na Námestie SNP tak, aby ich každý videl, že kto to vlastne je, ten, kto príde kvôli SMER-u na Námestie SNP. Zvolajte si. Nezvoláte. Neprídu vám. Iba do kulturáku, kde je to zavreté, kde ich nikto nevidí. O to ide. Ak si ich nepozvážate, tak ich nemáte, vážení. Ak ich nepozvážate, tak ich nemáte. A ja hovorím a pán kolega Bublavý, keď ste teda, vravíte, že neviete, že o čom som, jak to vlastne bolo. Viete, čo spravím? Prihlásim sa ústne. Nuž keď sme tu, nie? Už keď sme tu, tak čo už? Nie? Posedíme, podebatujeme. Ja vám to poviem presne, ako to bolo, dobre? Ja vám poviem presne, ako to bolo s tým kontajnerom. Presne do detailu, presne do detailu vám to poviem. A potom vy povedzte, že či je to správne alebo nebolo správne. Dobre? Ďakujem.
Hrnčiar, Andrej, podpredseda NR SR (2018-05-10):
Pani poslankyňa Zemanová.
Záhumenský, Marian, poslanec NR SR (2014-05-16):
Týmto sme hlasovali o všetkých pozmeňujúcich návrhoch. Pán predseda, keďže sme v skrátenom konaní, prosím, otvorte rozpravu v treťom čítaní.
Poliačik, Martin, poslanec NR SR (2014-07-02):
Ďakujem, pán predseda. Dajte, prosím, hlasovať o tom, že podľa § 73 ods. 3 písm. c) prerokujeme tento zákon v druhom čítaní.
Saková, Denisa, podpredsedníčka vlády a ministerka hospodárstva SR (2024-02-13):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, predkladám vládny návrh zákona, ktorého cieľom je vytvoriť legislatívne podmienky pre aplikáciu oznámenia Komisie, dočasný krízový a prechodný rámec pre opatrenia štátnej pomoci na podporu hospodárstva a v dôsledku agresie Ruska proti Ukrajine, ktorý prijala Európska komisia s cieľom dodatočnej podpory investícií v odvetviach strategických pre prechodné a klimaticky neutrálne hospodárstvo úpravou maximálnych stropov pomoci a notifikačných povinností. Návrh zákona a na neho nadväzujúce nariadenie vlády zavádza nový druh investičnej pomoci, a to mimoriadnu investičnú pomoc v odvetviach strategických pre prechod na klimaticky neutrálne hospodárstvo, upravuje jej špecifické pravidlá a podmienky. Cieľom mimoriadnej investičnej pomoci je podpora konkrétnych strategických odvetví. Bude teda zameraná výlučne na podporu investícií v oblasti výroby batérií, solárnych panelov, veterných turbín, tepelných čerpadiel, elektrolyzérov a technológií na zachytávanie a uskladnenie oxidu uhličitého. Hlavný rozdiel medzi existujúcou regionálnou investičnou pomocou a mimoriadnou investičnou pomocou je v notifikačnej hranici, ktorá je pri mimoriadnej investičnej pomoci podstatne vyššia. Je preto možné bez notifikácie Európskej komisii poskytnúť investičnú pomoc až do výšky 350 mil. eur. Pre porovnanie, aktuálna notifikačná hranica regionálnej investičnej pomoci na východnom Slovensku predstavuje 41 mil. eur. Mimoriadna investičná pomoc sa taktiež líši v maximálnych intenzitách a v oprávnených nákladoch. Na území celého Slovenska okrem Bratislavského kraja bude maximálna intenzita pomoci 35 % a na území Bratislavského kraja 15 %. Tieto intenzity možno navýšiť pre malé a stredné podniky alebo pre pomoc výlučne vo forme daňovej úľavy. Pri mimoriadnej investičnej pomoci sa za oprávnené náklady považujú len investičné náklady a nie mzdové náklady. Návrh zákona zavádza aj niekoľko zmien vyplývajúcich z aplikačnej praxe, ktorých cieľom je spresnenie postupov a podmienok pre vyššiu správnu istotu prijímateľov investičnej pomoci, napríklad sa navrhuje rozdeliť výpočet právnych dôvodov, kedy fyzická osoba, podnikateľ alebo právnická osoba nemôže byť prijímateľom investičnej pomoci na skupinu dôvodov, ktoré spôsobujú tzv. relatívnu diskvalifikáciu. V tomto prípade ministerstvo prijímateľa vyzve na odstránenie evidovaných nedoplatkov a až následne, ak ich v určenej lehote neodstráni, nastáva tzv. definitívna diskvalifikácia prijímateľa a zamietnutie žiadosti. Tiež sa v súlade s európskou legislatívou navrhuje spresniť vymedzenie jedného investičného zámeru. Materiál nemá vplyv na rozpočet verejnej správy, podnikateľské prostredie, životné prostredie, informatizáciu spoločnosti, služby verejnej správy pre občana, nemá sociálne vplyvy ani na manželstvo, rodinu a rodičovstvo. Vážený pán predsedajúci, vážené pani poslankyne, vážení páni poslanci, vzhľadom na vyššie uvedené si vás dovoľujem požiadať o schválenie vládneho návrhu zákona. Ďakujem veľmi pekne za pozornosť.
Števulová, Zuzana, poslankyňa NR SR (2024-01-24):
Tak ďakujem veľmi pekne za slovo a ďakujem nášmu predsedovi klubu za skvelý prejav. Naozaj nie je to ľahké takto ho po 22.00 hod. dať, politický prejav plný pravdy a veľmi krutej pravdy pre túto vládnu koalíciu, a naozaj ti za to ďakujem a potvrdzuje to len slová Tamary spred pár desiatok minút, že my sa ešte len rozbiehame, a aj tvoje slová v rámci tvojho prejavu, že v kampani nám hovorili, akí sme my mladí, neskúsení a neviem čo a to tu nezvládneme, a zrazu už druhýkrát nemajú inú príležitosť, len nám zlomyseľne nanútiť túto nočnú rozpravu, pretože sa boja toho, akým spôsobom nám táto obštrukcia funguje, a že sa im nedarí doručiť svojim sponzorom a priateľom ten jeden deň, ktorý im zabezpečí zníženie trestov alebo úplnú beztrestnosť a amnestiu, tak sa museli rozhodnúť, že už druhýkrát nám tu povedia, že vyhraj voľby a môžeš všetko, napriek tomu, že ešte stále sme demokratický a právny štát, v ktorom neplatí, že vyhraj voľby a môžeš všetko, ale platí vyhraj voľby a spravuj túto krajinu v súlade s ústavou a zákonmi. A máš úplnú pravdu, ak by tu pred parlamentom dennodenne protestovali davy obvinených, ktoré by sa sťažovali na to, akým spôsobom nezákonne postupuje ÚŠP, súdy, neviem kto, drakonické majetkové tresty za korupciu, asi by sme sa naozaj zamysleli, aké zmeny sú potrebné, ale rozhodne by sme ich nepresadzovali v skrátenom legislatívnom konaní. Ale nedeje sa to, zato sú tu deti v reedukačných zariadeniach a tam SLK nemáme, hm, asi pre... (Prerušenie vystúpenia časomerom. Potlesk.)
Laurenčík, Milan, poslanec NR SR (2019-09-19):
Ďakujem za slovo. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona, tlač 1573. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Liba, Peter, poslanec NR SR (2023-06-22):
Pán predseda, dajte, prosím, hlasovať o návrhu zákona ako celku s odporučením gestorského výboru schváliť.
Zemanová, Anna, poslankyňa NR SR (2019-09-13):
Ďakujem pekne za slovo. Pán podpredseda Raši, hovorili ste o Sulíkovi, že v roku 2012 bol s Kočnerom, no ale Marian Kočner vtedy nebol odsúdený a bol to najlepší kamarát vtedajšieho generálneho prokurátora Trnku. Nikto zo SaS nechodil na jeho večierky a nevyfocoval sa s ním ako najlepší kamarát. Čítali ste esemesky, ktoré nepoukazujú na žiadne kšefty ani kamarátstvo na rozdiel od vašich kolegov, a to vysokopostavených členov strany ako ľudí na vysokých pozíciách strany. Hovorím tu o kontaktoch s ľuďmi napojených na beštiálnu vraždu. Prečítajte si esemesky pani Zsuzsovej s nejakým pánom, istým Maznákom. Komplicky, pani Zsuzsová bola komplicka vraždy, je zavretá za vraždu, za podozrenie z vraždy, beštiálnej vraždy dvoch ľudí. Táto schôdza nie je o Kočnerovi, táto schôdza je o tom, že ste neprijali politickú zodpovednosť za kontakty štátnej tajomníčky, sudkyne a poslankyne za SMER pani Jankovskej. O tom je dnešná schôdza. Vaša strana a vláda, ktorej ste súčasti, súčasťou, vytvorili túto obludnú chobotnicu, ktorou ste súčasťou. Pán Raši, kto bol objednávateľ vraždy? Vy ste povedal, hovoríte, že už sedia vykonávatelia vraždy, ale kto bol objednávateľ? Týchto vašich ľudí sa pýtajte.
T. Galbavý, poslanec: (2009-12-04):
A tú záverečnú vetu, čo si povedal, že my sa snažíme veci postaviť z hlavy na nohy, to si povedal veľmi správne, v tomto prípade naozaj zabralo tvoje podvedomie. Čiže veľmi pekne ďakujem a skús byť korektný. (Reakcia z pléna.) Nie, ja som to povedal dobre. Ja som to povedal dobre – z hlavy na nohy. Ďakujem pekne, z mojej strany to je všetko.
Janiš, Stanislav, poslanec NR SR (2010-08-03):
Hospodársky výbor, 14.45 hod. pri Mikulášskej bráne, prízemie, rokovacia miestnosť výboru.
Remiášová, Anna, poslankyňa NR SR (2020-11-03):
Zajtra o jedenástej.
Baránik, Alojz, poslanec NR SR (2016-09-06):
Tak najprv by som to zobral odzadu. Pán kolega Kresák, v tom asi je podstata problému, že my hovoríme každý o niečom inom. Vy hovoríte o tom, že ako vytvoriť, prijať zákon, ktorý bude vyzerať dobre. A my hovoríme o tom, že chceme, aby sa tu potierala korupcia. Je nám to jasné, že keď vy máte takýto náhľad, tak sa nikdy mentálne nestretneme. A pokiaľ ide o to, čo hovoril pán kolega Rajtár, môžem len potvrdiť aj z mojich skúseností, že tí, ktorí sa snažia poukazovať na korupciu, sú potieraní, a teda tí, ktorí robia korupciu, tí majú pocit úplnej istoty. Čo tento zákon na tom zmení, nie je jasné. Tento zákon prinajhoršom vytvorí trošku viacej sofistikované prostredie, ktoré ale zase bude vyhovovať tým skupinám, ktoré sú na tú sofistikáciu zariadené. A všetkým ostatným sa len zvýši miera byrokracie.
Šimečka, Michal, podpredseda NR SR (2023-12-05):
Pán poslanec Bartek.
Bugár, Béla, podpredseda NR SR (2019-05-10):
Ďakujem. Otváram všeobecnú rozpravu. Nemám žiadnu písomnú prihlášku, preto sa pýtam, či sa hlási niekto ústne do rozpravy. Nie. Vyhlasujem rozpravu za skončenú a prerušujem rokovanie o tomto bode programu. Budeme pokračovať prvým čítaním o vládnom návrhu zákona o odplatách a o poskytovaní príspevku v civilnom letectve, tlač 1423. Pán minister Érsek, máte znovu slovo. (Rokovanie o vládnom návrhu zákona o odplatách a o poskytovaní príspevku v civilnom letectve a o zmene a doplnení niektorých zákonov , tlač 1423.)
Laššáková, Jana, podpredsedníčka NR SR (2015-09-25):
Ďakujem pekne, pán spravodajca, za podanú informáciu, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Juraja Drobu. Nech sa páči, pán poslanec, máte slovo.